Gugurt qutisidagi marixuana to`xtatib qolindi

Bojxonachilar tomonidan giyohvandlik moddalarining noqonuniy aylanmasiga qarshi keskin kurash olib borilmoqda.
Xususan, Andijon viloyati bojxona boshqarmasi  “Do`stlik” chegara bojxona posti xodimlari tomonidan qo`shni mamlakatdan kirib kelgan fuqaro S.S.ning yuklari belgilangan tartibda bojxona ko`rigidan o`tkazildi. Bu haqda Davlat bojxona qo`mitasi axborot xizmati xabar bermoqda
Natijada, ushbu shaxsning yuklari orasida 1 dona gugurt qutisiga yashirilgan 0,39 gramm marixuana giyohvandlik moddasi borligi aniqlandi.
Hozirda yuqoridagi holat yuzasidan tekshiruv ishlari olib borilmoqda.